cyanic-selkie/wikianc huggingface dataset:
அம்மாச்சி பனபிள்ளை அம்மா
சமூக அந்தஸ்து
ரெவ். சாமுவேல் மேட்டர் என்பவர் 19 ஆம் நூற்றாண்டில் திருவிதாங்கூரின் அம்மச்சிகளின் நிலைப்பாடு குறித்து பின்வருவனவற்றைக் கவனித்தார்:
இந்த வரம்புகள் அனைத்தையும் மீறி, நிலம், பிற சொத்துக்களுக்கு வரி விலக்கு, வசதியான வாழ்க்கை ஏற்பாடுகள், பிற கௌரவங்கள் போன்ற சலுகைகளுடன் அம்மச்சிகளுக்கு ஈடுசெய்யப்பட்டதாக வரலாற்றாசிரியர்கள் சுட்டிக்காட்டுகின்றனர்.
குறிப்புகள்
பகுப்பு:திருவிதாங்கூர் மன்னர்கள் பகுப்பு:திருவிதாங்கூர் நாடு பகுப்பு:கேரளச் சமூகம்
ஐக்கிய நாடுகள் வளர்ச்சித் திட்டம்
ஐக்கிய நாடுகளின் வளர்ச்சித் திட்டம் (United Nations Development Programme), உலகின் மிகப்பெரிய தொழில்நுட்ப உதவி வழங்கும் அமைப்பாகும். அமெரிக்காவில் நியூயார்க்கைத் தலைமையிடமாகக் கொண்டுள்ளது. இதை 1965ஆம் ஆண்டு நிறுவினர். 1990இலிருந்து மனித வளர்ச்சி அறிக்கை மற்றும் மனித வளர்ச்சிச் சுட்டெண் களை வெளியிட்டு வருகின்றது. இதன் மிகப் பெரும் உதவி வழங்கும் நாடாக அமெரிக்கா விளங்குகின்றது இதைத் தொடர்ந்து ஐக்கிய இராச்சியம், ஜப்பான், நெதர்லாந்து, நோர்வே, சுவீடன், ஐரோப்பிய ஒன்றியமும் உதவி வழங்கி வருகின்றன.
ஐக்கிய நாடுகளின் வளர்ச்சித் திட்டத்தின் இலக்குக்கள்
ஐக்கிய நாடுகளின் வளர்ச்சித் திட்டமானது வளர்ந்து வரும் நாடுகளில் சரியான சிறந்த முறையில் பயன்படுத்த உதவி வருகின்றது.
மேற்கோள்கள்
பகுப்பு:ஐக்கிய நாடுகள் நிறுவனங்கள்
காந்தக் கலப்புலோகம்
காந்தக் கலப்புலோகம் ( Magnetic alloy) என்பது தனிம வரிசை அட்டவணையில் உள்ள பல்வேறு உலோகங்கங்கள் ஒன்றாக இணைந்து உருவாகும் ஓர் உலோகக் கலவை ஆகும். இந்தக் கலவையில் காந்தத் தன்மையுள்ள முக்கியத் தனிமங்களான இரும்பு கோபால்ட் நிக்கல் ஆகியவற்றில் ஒன்று கண்டிப்பாக கலந்து இருக்கவேண்டும். காந்தத் தன்மையுள்ள தனிமம் ஒன்றுதான் இருக்கவேண்டும் என்று நிபந்தனை ஏதும் இல்லை, ஒன்றுக்கு மேற்பட்ட தனிமங்களும் அக்கலவையில் கலந்து இருக்கலாம். காந்தக் கலப்புலோகங்கள் தற்பொழுது பொதுவான தனிமங்களாக மாறிவிட்டன. அதிலும் குறிப்பாக இரும்பும் கார்பனும் சேர்ந்து உருவாகும் எஃகு, இரும்பு, கோபாட், நிக்கல் அலுமினியம் ஆகியவை சேர்ந்து உருவாகும் அல்நிக்கோ, இரும்பும் நிக்கலும் சேர்ந்து உருவாகும் பெர்ம் கலப்புலோகம் ஆகிய உலோகக் கலவைகளில் காந்தத் தன்மை உலோகங்கள் பொதுவாக கலந்துள்ளன. வலிமையான காந்தத் தனிமம் இரும்பு ஆகும். மேலே குறிப்பிடப்பட்ட கலப்புலோகங்களால் ஆக்கப்படாத உலோகக் கலவைகளையும் காந்தங்கள் ஈர்க்க இரும்பு உதவுகிறது.
புற இணைப்புகள்
பகுப்பு:கலப்புலோகங்கள்
மல்பே
மல்பே என்னும் ஊர் கர்நாடகத்தின் உடுப்பி மாவட்டத்தில் அமைந்துள்ளது. கடற்கரை நகரமான இங்கு துறைமுகம் உள்ளது. மல்பே ஆற்றங்கரையில் அமைந்த இவ்வூர் உடுப்பி நகரில் இருந்து 6 கி.மீ தொலைவில் உள்ளது. இது முக்கியமான மீன்பிடித் துறைமுகமாகவும் உள்ளது. இவ்வூர் ஒரு சுற்றுலாத் தலமும் ஆகும்.
வரலாறு
முற்காலத்தில் கிரேக்கர்களுடன் வணிகத்தில் ஈடுபட இவ்வூர் வாயிலாக அமைந்தது. தாலமி இவ்வூரைப் பற்றிய குறிப்பை எழுதியுள்ளாஅர். மற்றொரு கிரேக்க நூலிலும் இவ்வூரைப் பற்றிய குறிப்பு உள்ளது.
சான்றுகள்
பகுப்பு:உடுப்பி மாவட்டம்
கண்டியானத்தம் கருவேலிக்காட்டு அய்யனார் கோயில்
கண்டியானத்தம் கருவேலிக்காட்டு அய்யனார் கோயில் தமிழ்நாட்டில் புதுக்கோட்டை மாவட்டம், கண்டியானத்தம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
3 இயூனோ
3 இயூனோ (3 Juno, 3 ஜூனோ) என்பது சிறுகோள் பட்டையில் உள்ள ஒரு பெரும் சிறுகோள் ஆகும். செருமானிய வானியலாளர் கார்ல் ஆர்டிங்கு என்பவரால் 1804 இல் கண்டுபிடிக்கப்பட்ட மூன்றாவது சிறுகோள் இதுவாகும். இது இருபது பெரிய சிறுகோள்களில் ஒன்றாகும், அத்துடன் 15 யூனோமியா என்ற சிறுகோளுடன் இரண்டு பெரிய கற்கள் நிறைந்த (S-வகை) சிறுகோள்களில் ஒன்றாகும். இது சிறுகோள் பட்டையின் மொத்த நிறையில் 1% உள்ளதாக மதிப்பிடப்பட்டுள்ளது.
எச்.ஐ.வி
எச்.ஐ.வி அல்லது மனித நோயெதிர்த்திறனழித் தீநுண்மம் (HIV - human immunodeficiency virus) எனப்படுவது எய்ட்சு நோயை உருவாக்கும் ரெட்ரோவைரசு (retrovirus) வகை தீ நுண்மம் (வைரசு) ஆகும். இந்த வைரசு தாக்கும்போது, மனிதரில் இயற்கையாக இருக்கும் நோய் எதிர்ப்புத் திறனில் (Immunity) குறைபாடு ஏற்பட்டு, அந்த குறைபாட்டின் காரணமாக நோய் எதிர்ப்பாற்றல் முறைமை சரிவர தொழிற்படாமல், ஏனைய தொற்றுநோய்களுக்கு ஆட்படக்கூடிய சந்தர்ப்பம் அதிகரிக்கிறது. இலகுவாக வேறு உயிர்கொல்லி நோய்களின் தாக்கத்துக்கு உட்பட நேர்வதனால் இறப்பு ஏற்படலாம்.
இந்த வைரசானது குருதி, விந்துநீர், யோனித் திரவம், தாய்ப்பால் போன்ற உடல் திரவங்களின் மூலமாக ஒருவரிலிருந்து இன்னொருவருக்கு கடத்தப்படும். பொதுவாக நான்கு வழிகளில் இந்தத் தொற்று ஏற்படும். அவையாவன: பாதுகாப்பற்ற உடலுறவு, மருத்துவ சிகிச்சை அல்லது ஆய்வுகளில் பயன்படுத்தப்படும் தூய்மையற்ற ஊசிகள், தாய்ப்பால், குழந்தை பிறப்பின்போது தாயிலிருந்து சேய்க்கு. மருத்துவ சிகிச்சையில் குருதி ஏற்றும்போது அதனூடாக இந்த வைரசு பரவுவதைத் தடுக்க, சேமிக்கப்படும் குருதி முதலிலேயே ஆய்வுக்குட்படுத்தி, தொற்றற்றது என்பது உறுதி செய்யப்படும்.
உலக சுகாதார அமைப்பானது இந்த வைரசால் ஏற்படும் எய்ட்சு நோயை ஒரு உலகம்பரவு நோயாக அறிவித்துள்ளது. ஆனாலும் இதுபற்றிய சரியான விழிப்புணர்வின்மையால், இது தொடர்ந்து இடர்தரும் காரணியாகவே இருந்து வருகிறது. இது கண்டு பிடிக்கப்பட்ட 1981 ஆம் ஆண்டிலிருந்து 2006 ஆம் ஆண்டிற்குள், உலகில் கிட்டத்தட்ட 25 மில்லியன் மக்கள் இத்தீவிர வைரசு தொற்றினால் இறந்துள்ளனர் இந்த வைரசானது உலக மக்கள் தொகையின் 0.6% இனரில் தொற்றை ஏற்படுத்தியிருப்பதாக அறியப்படுகிறது 2005 ஆம் ஆண்டில் மட்டும் 2.4–3.3 மில்லியன் மக்கள் இறப்பு இந்நோயால் ஏற்பட்டதாகவும், அதில் 570,000 க்கு மேற்பட்டோர் குழந்தைகள் எனவும் அறியப்படுகிறது. இதில் மூன்றில் ஒருபகுதி பொருளாதார வீழ்ச்சி, வறுமை நிலை காரணமாக ஆப்பிரிக்காவில் sub-sahara, பகுதியில் நிகழ்ந்ததாக ஆய்வுகள் கூறுகின்றன தற்போதைய நிலமையின்படி ஆப்பிரிக்காவில் 90 மில்லியன் மக்கள் இந்த வைரசு தாக்குதலுக்கு ஆட்படவிருப்பதாகவும், இதனால் கிட்டத்தட்ட 18 மில்லியன் அநாதைக் குழந்தைகள் உருவாகும் சாத்தியம் இருப்பதாகவும் ஆய்வுகள் சொல்கின்றன.
ஒருவரது உடலு‌க்கு‌ள் இந்தக் ‌‌கிரு‌மி நுழை‌ந்து‌வி‌ட்டா‌ல் அதனை மு‌ற்‌றிலுமாக அ‌ழி‌க்க முடியாது. ஆதலால் எ‌‌ய்‌ட்‌‌‌‌சு எ‌ன்பது குணப்படுத்த முடியாத நோயாக கருதப்படுகிறது. இந்த எச்.ஐ.வி கிருமிகளை முற்றாக அழிக்கவல்ல மருந்துகளைக் கண்டு பிடிப்பதில் ஆராய்ச்சியாளர்கள் ஈடுபட்டுள்ள அதே வேளையில், இந்தக் கிருமிகளின் வேகத்தைக் குறைத்து, அவற்றை ஓரளவு கட்டுப்பாட்டுக்குள் வைத்திருக்கக் கூடிய மரு‌ந்துக‌ள் த‌ற்போது பாவனையில் உள்ளன. எனவே வேறு நோய்களுக்குரிய சந்தர்ப்பவாத தொற்றுகளுக்கான பாதுகாப்பு நடவடிக்கைகள், மற்றும் அந்நோய் ஏற்பட்டிருப்பின், அதற்கான சிகிச்சையுடன், இந்த மருந்துகளையும் எடுத்துக்கொண்டால் எ‌ச்.ஐ‌வி. பாதிப்பு உள்ளவர்கள் கூட ஆரோக்கியத்துடன் பல வருடங்கள் உயிர் வாழலாம் என அறியப்படுகிறது. எ‌ச்ஐ‌வி ‌கிரு‌மியை‌க் கட்டுப்படுத்தும் மருந்துகள் "ஆண்டி ரெட்ரோ (Antiretroviral) வைரஸ் மருந்துகள்" என்று அழைக்கப்படுகின்றன. இவ்வகை மருந்துகள் எச்.ஐ.வி வைரசின் நோயேற்படுத்தும் தன்மை, இறப்புவீதம் போன்றவற்றை கட்டுப்பாட்டிற்குள் வைத்திருக்குமாயினும், இந்த மருந்துகள் எல்லா நாடுகளிலும் கிடைப்பதில்லை.
இம்மருந்துகள் பல்வேறு நிறுவனங்களின் மூலம் மூன்று நிலைகளில் கிடைக்கின்றன. இவை இரத்தத்தில் கலந்துள்ள வைரசின் எண்ணிக்கையைக் குறைக்கின்றன. மருந்துகளில் ஏற்படும் ஒவ்வாமையைக் குறைக்க பொதுவாக "ஆன்டி ரெட்ரோ வைரஸ் மருந்துகளை கலப்பு சிகிச்சை முறையில் தான் எடுத்துக் கொள்ள வேண்டும்.
ஆன்டி ரெட்ரோ வைரஸ் மருந்துகளை எடுத்துக் கொள்பவர் ‌சிற‌ந்த மரு‌த்துவ‌ரிட‌ம் முறையாகவும் தொடர்ச்சியாகவும் சிகிச்சை மேற்கொள்வது அவசியமாகும்.
இது நோயா‌ளி உ‌ட்கொ‌ள்ளு‌ம் மரு‌ந்து உட‌லி‌ல் செ‌ய்யு‌ம் ஆற்றலை அறிந்து கொள்ளவும், அ‌ந்த மரு‌ந்துகளா‌ல் ஏற்படும் பக்க விளைவுகளை அறிந்து விரைவாக அவற்றைப் போக்க ‌சி‌கி‌ச்சை அ‌ளி‌க்கவும் உதவும். ஒரு முறை "ஆன்டி ரெட்ரோ வைரஸ் மருந்துகளை எடுத்துக்கொள்ள தொடங்கிவிட்டால் அவர்கள் வாழ்நாள் முழுவதும் அம்மருந்துகளை எடுத்துக் கொள்ள வேண்டும். இந்த மருந்துகளின் விலை மிக அதிகமாக இரு‌ந்தது. த‌ற்பேது இம்மருந்துகளின் விலை குறைக்கப்பட்டிருக்கிறது.
உட‌லி‌ல் எ‌ச்ஐ‌வி ‌கிரு‌மிக‌ள் எ‌ங்கு இரு‌‌ந்து கொ‌ண்டு நோயை‌ப் பர‌ப்பு‌கி‌ன்றன எ‌ன்பதை ‌வி‌ஞ்ஞா‌னிக‌ள் க‌ண்ட‌றி‌ந்து‌ள்ளன‌ர். எனவே ‌விரை‌‌வி‌ல் எ‌ச்ஐ‌வி ‌கிரு‌மிக‌ளை மு‌ற்‌றிலுமாக அ‌ழி‌க்க‌க் கூடிய மரு‌ந்துக‌ள் க‌ண்டு‌பிடி‌க்க‌ப்படு‌ம் எ‌ன்று எ‌தி‌ர்பா‌ர்‌க்கலா‌ம்.
எதுவாக இரு‌ந்தாலு‌ம், நோ‌யி‌ன் அ‌றிகு‌றிக‌ள் தெ‌ரி‌ந்த உட‌ன் மரு‌‌த்துவமனையை அணு‌கி த‌ங்களது நோ‌‌ய்‌க்கான ‌சி‌கி‌ச்சையை மே‌ற்கொ‌ள்வது அவ‌சிய‌ம். இ‌ந்த நோ‌ய் ந‌ம்மை தா‌க்‌கியது வெ‌ளி‌யி‌ல் தெ‌ரி‌ந்தா‌ல் ந‌ம்மை எ‌ன்ன ‌நினை‌ப்பா‌ர்களோ எ‌ன்று அ‌ஞ்‌சி ‌சி‌கி‌ச்சை மே‌ற்கொ‌ள்ளாம‌ல் இரு‌ப்பது ச‌ரிய‌ல்ல. மேலு‌ம், எ‌ய்‌ட்‌ஸ் நோயா‌ளிக‌ள் ப‌ற்‌றிய ‌விவர‌ங்க‌ள் வெ‌ளி‌யி‌ல் எ‌ங்கு‌ம் தெ‌ரி‌வி‌க்க‌க் கூடாது எ‌ன்று உ‌த்தரவு உ‌ள்ளது. எனவே, தை‌ரியமாக வெ‌ளியே வ‌ந்து ‌சி‌கி‌ச்சை பெ‌ற்று கொ‌ள்ள வே‌ண்டியது கடமையாகு‌ம்.
சாளவிபங்காள
இந்த இராகத்தில் ஷட்ஜம், சதுஸ்ருதி ரிஷபம் (ரி2), சுத்த மத்திமம் (ம1), பஞ்சமம்,  சதுஸ்ருதி தைவதம் (த2), காகலி நிஷாதம்  (நி3) ஆகிய சுரங்கள் வருகின்றன.
பகுப்பு:கௌரிமனோகரியின் ஜன்னிய இராகங்கள்
எச்.ஐ.வி
அடிக் குறிப்புகள்
பகுப்பு:எயிட்சு பகுப்பு:நோய் எதிர்ப்பு முறைமைகள் பகுப்பு:இறப்புக் காரணிகள்
ஏரி அரண்மனை
thumb|350px|பிச்சோலா ஏரி அரண்மனை, உதய்ப்பூர், இந்தியா ஏரி அரண்மனை (Lake Palace) என்றழைக்கப்படும் இந்த அரண்மனை முன்னதாக ‘ஜஹ் நிவாஸ்’ என்றழைக்கப்பட்டது. இந்தியாவின் உதய்ப்பூரில் உள்ள பிசோலா ஏரியின் நான்கு ஏக்கரில் அமைந்துள்ளது. இது 83 அறைகளைக் கொண்ட ஆடம்பர ஓட்டலாக அமைந்துள்ளது. நகரத்தில் உள்ள விடுதியில் இருந்து இங்கு வருவதற்கு வசதியாக வேகப்படகு வசதி உள்ளது. உலகளவிலும், இந்திய அளவிலும் கவர்ச்சிகரமான விடுதிகளுள் ஒன்றாகத் திகழ்கிறது.
வரலாறு
இது 1743–1746 ஆம் ஆண்டுகளில், மகாராணா இரண்டாம் ஜகத் சிங்கின் வழிகாட்டுதலின்படி கட்டப்பட்டது. கோடைக்காலத்தில் தங்குவதற்கான சிறந்த அரண்மனையாக கட்டப்பட்டது. ஆரம்ப காலத்தில் ஜகநிவாஸ், ஜான் நிவாஸ் என்று கட்டியவரின் பெயரில் அழைக்கப்பட்டது.
இங்கு தங்குபவர்கள் சூரிய வணக்கம் செய்வதற்காக கிழக்குப்புறம் பார்த்து அரண்மனையைக் கட்டியுள்ளனர். இது பிற்கால அரசர்களின் கோடைக்கால உல்லாசப் போக்கிடமாக இருந்தது. அரண்மனையின் மேற்புற அறை 21 அடி விட்டத்துடன் (6.4 மீட்டர்) கூடிய வட்ட வடிவில் அமைந்துள்ளது. இதன் தரைப்பகுதியில் கருப்பு, வெள்ளை மார்பிள் கற்களை பதித்துள்ளனர். மேலும் சுவர்களும் பலவித வண்ணங்களுடன் கூடிய அழகான வடிவில் அலங்கரிக்கப்பட்டுள்ளன.
1857 ஆம் ஆண்டில் இந்தியாவில் சிப்பாய்க் கலகம் ஏற்பட்டபோது பல ஐரோப்பிய குடும்பங்கள் இங்கு வந்து மகாராணா சுவரூப் சிங்கிடம் தஞ்சம் அடைந்தனர். கலகம் செய்பவர்களிடம் இருந்து வந்திருப்பவர்களைக் காப்பாற்ற ராணா அனைத்து நகரபடகுகளையும் அழித்தார், அப்போது தான் யாரும் நகரத்தில் இருந்து அங்கு வர முடியாது என அவர் நம்பினார்.
இதை உதய்பூரின் முதல் ஆடம்பர ஹோட்டலாக்க வேண்டுமென பாக்வத் சிங் முடிவு செய்து, அமெரிக்காவின் டிடி எனும் கலை வல்லுநரின் உதவியினை நாடினார். அவர் 1961–1969 வரை செய்த வேலையின் பயனால் இந்த அரண்மனை ஆடம்பர ஹோட்டலாக எழுச்சி பெற்றது.
thumb|left|340px|ஏரி அரண்மனை, உதய்ப்பூர்
1971 ஆம் ஆண்டில் தாஜ் ஹோட்டல்ஸ் அண்ட் பேலஸஸ் இதன் மேலாண்மையினைக் கைப்பற்றியது, அத்துடன் 75 அறைகளை புதிதாக இணைத்தது. தாஜ் குழுமத்தின் ஜாம்செத் டி.எஃப்.லாம், இதனை உண்மையான தோற்றத்திலிருந்து மாற்றியதில் முக்கியமானவர் ஆவார். அவர் இந்த ஹோட்டலினை தனது பணியாலும், அனுபவத்தினாலும் உயர்ந்த தரத்திற்கு கொண்டு சென்றார். இதன் முதல் பொது மேலாளராக பணியாற்றிய அவர், இந்தியாவில் இளம்வயதில் மேலாளர் ஆனவர் என்று கருதுகின்றனர். 2000 ஆம் ஆண்டில் இரண்டாம் முறையாக புதுப்பிப்பு வேலைகள் நடைபெற்றது. thumb|210px|அல்லிக்குளம், ஏரி அரண்மனை விடுதி, உதய்ப்பூர்
இதர செய்திகள்
பாரம்பரியமும், ஆடம்பரமும் நிறைந்த இந்த ஹோட்டல் உலகின் பல முக்கிய புள்ளிகளின் கவனத்தினை ஈர்த்தது. அவர்களுள் சிலர்: லார்ட் கர்சன், விவியன் லீ, ராணி எலிசபெத், ஈரான் ஷா, நேபாள அரசர், ஜாக்குலின் கென்னடி.
இதன் அழகான தோற்றம் பல திரைப்படங்களின் படப்பிடிப்பிற்கும் பயன்படுத்தப்பட்டது. அவற்றுள் சில: center|thumb|880px|ஏரி அரண்மனை விடுதி, உதய்ப்பூர்
குறிப்புகள்
பகுப்பு:உதய்ப்பூர் பகுப்பு:இராசத்தான் அரண்மனைகள் பகுப்பு:இராஜஸ்தானில் உள்ள சுற்றுலாத் தளங்கள்
இலட்சுமி மெசின் ஒர்க்ஸ்
லட்சுமி மெஷின் ஒர்க்ஸ் லிமிடெட் ( எல்.எம்.டபிள்யூ ) இந்தியாவின் மிகப்பெரிய ஜவுளி நூற்பு இயந்திரங்கள் மற்றும் சி.என்.சி இயந்திர கருவி உற்பத்தியாளர்கள் ஆகும். இது கோவையில் கேவாலியர் டாக்டர் ஜி.கே. தேவராஜுலு என்பவரால் நிறுவப்பட்டது. அதன் செயல்பாடு 1962 ல் தொடங்கியது. கோயம்புத்தூரில் உள்ள பெரியநாயக்கன்பாளையத்தில் உள்ள ஜவுளி இயந்திரங்கள் சுவிட்சர்லாந்து சார்ந்த ஜவுளி இயந்திரங்கள் உற்பத்தியாளர்கள் மற்றும் ஜெர்மனை அடிப்படையாகக் கொண்ட ஒரு நிறுவனத்தின்  தொழில்நுட்ப ஒத்துழைப்புடனும் இயங்கி வருகிறது. 1980 களின் நடுப்பகுதியில், இந்த நிறுவனம் அதன் கோயம்புத்தூர் அடிப்படையிலான நீண்டகால போட்டியாளரான, மிகவும் பழைய ஜவுளி மற்றும் பொறியியல் நிறுவனமான டெக்ஸ்டூலையும் வாங்கியது. இந்நிறுவனம் லட்சுமி ஆலைகள் குடும்பத்தினக்கு சொந்தமானது. உள்நாட்டு ஜவுளி தொழில் துறையில் இலட்சுமி மெசின் ஒர்க்ஸ் 60% சந்தைப் பங்கைக் கொண்டுள்ளது. இது சி.என்.சி இயந்திர கருவிகளில் பன்முகப்படுத்தப்பட்டுள்ளது மற்றும் தனிப்பயனாக்கப்பட்ட தயாரிப்புகளை தயாரிப்பதில் ஒரு வகைக்குறி தலைவராக உள்ளது. இந்நிறுவனத்தின் உலகளாவிய இருப்பு பல ஆண்டுகளாக வளர்ந்து வருகிறது, வளரும் நாடுகளில் மட்டுமல்ல, ஐரோப்பாவிலும் சந்தை இருப்பு உள்ளது.
ஜவுளி இயந்திர பிரிவு (டி.எம்.டி)
1962 ஆம் ஆண்டில் நிறுவப்பட்ட லட்சுமி மெஷின் ஒர்க்ஸ் (எல்.எம்.டபிள்யூ) ஜவுளி நூற்புக்கான இயந்திரங்களை தயாரிப்பதன் மூலம் தனது பயணத்தைத் தொடங்கியது. பல ஆண்டுகளாக, ஒரு நிறுவனமாக இது நீடித்த மற்றும் நிலையான வளர்ச்சியை பதிவு செய்துள்ளது, மேலும் இந்தியா மற்றும் உலக சந்தைகளில் அதன் வேர்களை ஆழப்படுத்தியுள்ளது. இந்நிறுவனம் இந்தியாவில் நூற்பு ஜவுளி இயந்திரங்களின் மிகப்பெரிய உற்பத்தியாளராக தொடர்ந்து முன்னேறி வருகிறது, இது உலகளாவிய பார்வையில் பார்க்கும்போது ஒரு பெரிய சந்தையாகும். முழு அளவிலான நூற்பு இயந்திரங்களை தயாரிக்க திறமைமைகளைக் கொண்ட மிகச் சில நிறுவனங்களில் இதுவும் ஒன்றாகும். இதன் இன் பரந்த அளவிலான இயந்திரங்கள் வெவ்வேறு பயன்பாடுகளுக்கு உதவுகின்றன, மேலும் பலவகையான மூலப்பொருட்களையும் செயலாக்கும் திறனைக் கொண்டுள்ளன.
அதிக செயல்திறன் மற்றும் வாடிக்கையாளருக்கான முதலீட்டில் சிறந்த வருவாயுடன், இந்நிறுவனம் உலகளவில் 50 மில்லியனுக்கும் அதிகமாக நிறுவப்பட்டுள்ளது. ஒரு விரிவான விற்பனைப் படை மற்றும் சேவை மையங்களுடன், எல்.எம்.டபிள்யூ ஜவுளி இயந்திர உலகில் அனைத்து சேவைகளை வழங்கும் விருப்பமான உலகளாவிய பங்காளியாக உருவெடுத்துள்ளது.
இயந்திர கருவி பிரிவு (எம்.எம்.டி)
இதன் நடவடிக்கைகளை பல்வகைப்படுத்த, எல்.எம்.டபிள்யூ ஜப்பானின் மோரி சீக்கி கோ லிமிடெட் உடன் இணைந்து 1988 ஆம் ஆண்டில் இயந்திர கருவி பிரிவை நிறுவியது, அதன் தரத்தை மேம்படுத்த பல தொழில்நுட்ப கூட்டாண்மைகளுக்கு கூடுதலாக, இதன் இயந்திரக்கருவிப் பிரிவு தனது உள்நாட்டு ஆராய்ச்சி திறன்களை பெருமை மற்றும் அர்ப்பணிப்புடன் உருவாக்கியுள்ளது.
1995 ஆம் ஆண்டில், எல்.எம்.டபிள்யூ சுவிட்சர்லாந்தின் மைக்ரானுடன் கைகோர்த்தது, சி.என்.சி யுனிவர்சல் போரிங் மற்றும் மில்லிங் மெஷின்களை தயாரித்தது. உள்நாட்டு சந்தையில் இயந்திரங்களை விற்பனை செய்வதோடு கூடுதலாக, எல்.எம்.டபிள்யூ மைக்ரோனுடன் திரும்ப வாங்க ஏற்பாடு செய்திருந்தது.
சி.என்.சி இயந்திரங்களுக்கான மிகப் பெரிய இந்திய சந்தையில், ஏராளமான பழைய மற்றும் புதிய நிறுவனங்கள் சந்தைப் பங்கிற்கு போட்டியிடுகின்றன, அதில் எல்.எம்.டபிள்யூ நாட்டில் ஒரு சிறப்பான இடத்தைப் பிடித்துள்ளது, ஏனெனில் அதன் மிக உயர்ந்த தரம், நீண்ட ஆயுள், பயன்படுத்த எளிதான இயந்திரங்கள் வரம்பு, சிறந்த மதிப்பு பணம் மற்றும் உலகத்தரம் வாய்ந்த வாடிக்கையாளர் ஆதரவுக்காக. எல்.எம்.டபிள்யூ இயந்திரக்கருவிப் பிரிவு அர்ப்பணிப்பு மற்றும் அனுபவம் வாய்ந்த சேவைக் குழுவினை அமைத்துள்ளது.
வெளியிணைப்புகள்
பகுப்பு:நிறுவனங்கள் அடிப்படையில் தமிழ்நாடு பகுப்பு:கோயம்புத்தூர் பகுப்பு:தமிழ்நாட்டில் துணித் தொழில்
கமேரூன் சர்வதேச நிறுவனம்
கமேரூன் சர்வதேச நிறுவனம் (முன்னதாக கூப்பர் கமேரூன் நிறுவனம்) schlumberger நிறுவனம் (உலகின் மிகப்பெரிய எண்ணெய் வயல்களில் ஒன்று) மற்றும் உலக அளவில் அழுத்த கட்டுப்பாடு, செயலாக்கம், ஓட்டக் கட்டுப்பாடு மற்றும் சுருக்க அமைப்பு,திட்ட மேலாண்மை,சந்தைக்கு பிறகான சேவைகளை எண்ணெய் மற்றும் வாயு மற்றும் செயல்முறை தொழிற்சாலைக்கு வழங்குகின்றது.இந்நிறுவனம் சுமார் 23,000 தொழிலாளர்களுக்கு வேலை அளிக்கிறது. மேலும் இந்நிறுவனம் பார்க் டவர்ஸ் சவுத், ஹூஸ்டன், டெக்சாசில் இருந்து செயல்படுகிறது.2006-இல் கூப்பர் கமேரூன் அலுவலக ரீதியாக "கமேரூன்" என்று பெயர் மாற்றப்பட்டது.
வரலாறு
சூப்பர் நிறுவனம் 1833-இல் சார்லஸ் மற்றும் எலியாஸ் கோபர் என்பவர்களால் தொடங்கப்பட்டது."கூப்பர் ஆரம்பத்தில் கார்லிஸ் புகை வண்டி இயந்திரங்களை தயாரிக்க வந்தது,ஆனால்,இயற்கை வாயு உள் ஏறி பொறிகளை 1900-இல் தயாரிக்க ஆரம்பித்தது.
பகுப்பு:வணிக நிறுவனங்கள் பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
தண்டட்டி
தண்டட்டி என்பது பெண்கள் காதில் அணியக்கூடிய காதணி வகைகளுள்‌ ஒன்று. இது தங்கம் அல்லது வெண்கலத்தினால் செய்யப்பட்ட ஒரு கனமான அணிகலனாகும். தென்னிந்தியப் பண்பாட்டில், குறிப்பாகத் தென் தமிழ்நாட்டிலுள்ள பெண்களிடையே இந்தக் காதணி அணியும் வழக்கம் இருந்தது. தற்போது இந்த அணிகலன்கள் அணியப்படுவதில்லை எனினும் வயதான சிலர் இன்னும் இதை அணிந்து கொண்டிருக்கின்றனர். இதை திருநெல்வேலி, தூத்துக்குடி, கன்னியாகுமரி மாவட்ட மக்கள் பாப்படம் அல்லது பாம்படம் என்று அழைக்கின்றனர். இந்தக் காதணி அணிவதற்காகவே காது வளர்க்க வேண்டியிருக்கும். இதனைக் காது வடித்தல் என்று கூறுவர். இதற்காக அந்தக் காலப் பெண்கள் காது வளர்த்தனர். இவ்வாறு காது வடிக்கும் பழக்கம் 1980-கள் வரை வழக்கத்தில் இருந்து வந்தது.
மேற்கோள்கள்
பகுப்பு:தமிழர் அணிகலன்கள்
மக்கள் நலக் கூட்டணி (தமிழ்நாடு)
மக்கள் நலக் கூட்டணி என்பது தமிழ்நாட்டில் மறுமலர்ச்சி திராவிட முன்னேற்றக் கழகம் தலைமையில் விடுதலை சிறுத்தைகள் கட்சி, இந்திய கம்யூனிஸ்ட் கட்சி, மார்க்சிஸ்ட் கம்யூனிஸ்ட் கட்சி ஆகிய கட்சிகள் ஒன்றிணைந்து, 2015 அக்டோபரில் ஏற்படுத்திய ஒரு அரசியல் கூட்டு இயக்கமாக மக்கள் நலக் கூட்டு இயக்கம் என்ற பெயரில் அமைந்தது.
தோற்றம்
மார்க்சிஸ்ட் கம்யூனிஸ்ட் கட்சியின் முயற்சியின் காரணமாக இந்திய கம்யூனிஸ்ட், மார்க்சிஸ்ட் கம்யூனிஸ்ட், மதிமுக, விடுதலைச் சிறுத்தைகள், மனித நேய மக்கள் கட்சி ஆகிய கட்சிகள் இடம்பெற்ற மக்கள் நலக் கூட்டியக்கம் எனும் கூட்டமைப்பு உருவாக்கப்பட்டது. ஒரு கட்டத்தில், மனித நேய மக்கள் கட்சி வெளியேறியது. இந்தக் கூட்டமைப்பு, தேர்தல் செயல்பாட்டுக்காக மக்கள் நலக் கூட்டணி என 2 நவம்பர் 2015 அன்று அதிகாரப்பூர்வமாக புது வடிவம் பெற்றது. தேர்தலுக்கு அப்பாற்பட்டு, மக்களின் நலனுக்காக மக்கள் நலக் கூட்டியக்கம் எனும் பெயரில் கூட்டமைப்பு நடைமுறையில் இருக்கும் எனவும் தெரிவிக்கப்பட்டது. .
குறிக்கோளும், எதிர்காலத் திட்டங்களும்
2016 தமிழ்நாடு சட்டமன்றத் தேர்தலில் போட்டியிட்டு கூட்டணி அரசாங்கத்தை அமைத்தல்; கூட்டணியில் ஒருவர் முதலமைச்சராக பதவியேற்பார்.
வெளியிணைப்புகள்
பகுப்பு:தமிழக தேர்தல் கூட்டணிகள்
இயற்கை நுண்ணுயிரியல்
இயற்கை நுண்ணுயிரியல் (Nature Microbiology) என்பது இணைய வழியில் துறை சார்ந்தவர்களால் விமர்சனத்திற்குட்படும் அறிவியல் மாதாந்திர ஆய்விதழ் ஆகும். இது 2016 ஆம் ஆண்டு நிறுவப்பட்ட நேச்சர் ப்ப்ளிஷிங் குரூப் மூலம் வெளியிடப்படும் அறிவியல் இதழ். நோனியா பேரியன்ட் இதன் முதன்மை பதிப்பாசிரியர் ஆவார். இவர் இன் ஹவுஸ் (In house) பதிப்பாசிரியர் குழுமத்தில் ஒருவர் ஆவார். இந்த இதழில் நுண்ணுயியல் சார்ந்த ஆய்வுக் கட்டுரைகள், செய்திகள், காட்சிகள், விமர்சனங்கள், கருத்துக்கள் மற்றும் அம்சங்கள் உள்ளடக்கியதாகும். இவ்விதழ் நுண்ணுயிரியல் துறையில் ஏற்படும் முன்னேற்றங்கள் மற்றும் துறைசார்ந்த தகவல்களை வழங்குகின்றது..
வெளி இணைப்புகள்
பகுப்பு:ஆய்விதழ்கள் பகுப்பு:நுண்ணுயிரியல்
ஆண்டலை
ஆண்டலை என்பது பிணம் தின்னும் ஒருவகை விலங்கு. இதனை ஆண்தலை என இக்காலத்தில் எழுதுகின்றனர். இது போர்க்களத்தில் பிணங்களை தின்னும் என இலக்கியங்களில் காட்டப்பட்டுள்ளது. விரும்பாத ஒருவனை ‘ஆண்தலைக்கு ஈன்ற பறழ்மகன்’ என ஒருத்தி திட்டுகிறாள். மூங்கா, வெருகு என்னும் பூனை, மூவரி, அணில், நாய், பன்றி, புலி, முயல், நரி, ஆகியவற்றின் குட்டிகள் ‘பறழ்’ என அழைக்கப்படும் எனத் தொல்காப்பியம் குறிப்பிடுகிறது. எனவே ஆண்டலை என்பது இத்தகையதோர் விலங்கு எனத் தெரிகிறது. இது பிணம் தின்னும் விலங்கு ஆகும். இதனை ஆண்டலைப் புள் எனவும் கருதுகின்றனர்.
தலையாலங்கானத்துச் செருவென்ற நெடுஞ்செழியன் போர்க்களம், கரிகாலன் போர்க்களம் , பல்யானைச் செல்கெழு குட்டுவன் போர்க்களம் பசும் பிசிர் ஒள் அழல் ஆடிய மருங்கின், ஆண்டலை வழங்கும் கான் உணங்கு கடு நெறி முனை அகன் பெரும் பாழ் ஆக (பதிற்றுப்பத்து 25) முதலான இடங்களில் ஆண்டலை விலங்கு பிணம் தின்ற செய்தி இலக்கியங்களில் கூறப்பட்டுள்ளன.
கலிங்கத்துப்பரணியில் காளி கோயிலின் சிறப்பைப் பாடும் 'கோயில் பாடியது' பகுதியில் ஒரு காட்சி வருகிறது. பலிபீடத்தில் அரிந்துவைக்கப்பட்ட, நீண்ட சிகையையுடைய ஆண்மகனின் தலையைத் தன் இனத்தைச் சேர்ந்த பறவை என்று தவறாகக் கருதிய ஆண்டலைப் புள் அருகே வருகிறது. அவ்வாறு ஆண்டலைப் புள் அருகணைய ஆண் தலை அதனை அச்சமூட்டுகிறது.
அடிக்குறிப்பு
பகுப்பு:விலங்குகள்
கமலா (இராகம்)
கமலா இராகம் கருநாடக இசையில் பயன்படும் இராகங்களில் ஒன்றாகும். இது 23 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 5 ஆவது மேளமாகிய கௌரிமனோகரி இராகத்தின் ஜன்னிய இராகம் ஆகும்.
கரியம்பதி மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விசை
விசை (Force) என்பது ஒரு பொருளை ஒரு நிலையில் இருந்து இன்னொரு நிலைக்கு நகர்த்தவோ அல்லது சீரான விரைவுடன் நகர்ந்து கொண்டிருக்கும் ஒரு பொருளின் நகர்ச்சியின் விரைவை மாற்றவோ வல்ல ஒன்றாகும். சுருக்கமாகக் கூறின் ஒரு பொருளின் நகர்ச்சியில் மாற்றம் ஏற்படுத்துவதை விசை என்கிறோம்.
விசை இல்லாமல் ஒரு பொருள் தன் நிலையில் இருந்து மாறாது. மரத்தில் இருந்து பழம் கீழே விழுவது, நீரானது ஓரிடத்தில் இருந்து தாழ்வான வேறு ஓரிடத்திற்குப் பாய்வது அனைத்தும் நிலத்தின் ஈர்ப்பு விசையாலாகும். ஈர்ப்பு விசை என்பது நிலம் தன் பால் ஒரு பொருளை இழுக்கும் அல்லது ஈர்க்கும் விசை ஆகும். எல்லாப் பொருட்களுக்கும் தன் பொருட் திணிவால், பொருட் திணிவின் அளவைப் பொருத்து ஈர்ப்பு விசை உண்டு.
இது தவிர, மின் விசை, காந்த விசை, மற்றும் நாம் நம் கையால் ஒருபொருளை உந்தித்தள்ளும் விசை என்று ஒரு பொருளின் மீது எவ்வாறேனும் விசை செலுத்தப்படலாம், அல்லது தொழிற்படலாம். சுழல் வேகத்தில் மாற்றத்தை ஏற்படுத்தக் கூடிய விசையை முறுக்கு விசை என்கிறோம்.
விசையைப்பற்றி ஐசாக் நியூட்டன் கூறிய விதிகள் பரவலாக அறிந்தவை.
இவ்விதிகளைக் கீழ்க்காணுமாறு கூறலாம்:
இந்த நியூட்டனின் இரண்டாவது விதி விசைகளின் பலத்தை அறிய உதவுகின்றது. உதாரணமாக, கிரகங்களின் சுற்றுவட்டப் பாதைகளின் முடுக்கங்களை கணக்கிட உதவுகிறது.
நியூட்டனின் இயக்கவியல்
சர் ஐசக் நியூட்டன் அனைத்துப் பொருட்களின் இயக்கத்தையும், நிலைமம் மற்றும் விசை ஆகியவற்றின் கோட்பாடுகளைப் பயன்படுத்தி விவரிக்க முயன்றார். அவ்வாறு செய்தபோது அவை சில காப்பு விதிகளுக்குட்பட்டு இயங்குவதைக் கண்டறிந்தார். 1687 ஆம் ஆண்டு, நியூட்டன் பிரின்சிப்பியா மாத்தமாட்டிக்கா (Principia Mathematica) எனும் தனது ஆய்வறிக்கையை வெளியிட்டார். அந்த ஆய்வறிக்கையில், தற்காலத்தில் இயற்பியலில், விசைகளை விபரிக்கும் முக்கியமான மூன்று விதிகளை வரையறுத்தார்.
இயற்பியலில் விசையின் வரைவிலக்கணம்
இயற்பியலில் விசை என்பது நேரத்துடன் உந்தம் மாறும் வீதம் ஆகும். உந்தம் (\vec{p}) என்பது பொருட் திணிவு (m\,), அதன் விரைவு (\vec{v}) ஆகியவற்றின் பெருக்குத் தொகை.
திணிவு m நேரத்துடன் ஒரு மாறிலி எனின், நியூட்டனின் இரண்டாம் விதி பின்வருமாறு தரப்படும்:
இங்கு முடுக்கம் அல்லது ஆர்முடுகல் எனப்படும்.
விசையின் அலகு
விசையின் அலகு நியூட்டன் (N) ஆகும். ஒரு நியூட்டன் என்பது ஒரு கிலோ கிராம் எடையுள்ள பொருளொன்றின் மீது ஒரு மீ/செக்2 முடுக்கத்தைத் தோற்றுவிக்கும் விசையாகும்.
அடிப்படை விசையின் வகைகள்
விசை என்பது நான்கு பெரும் பிரிவுகளைக் கொண்டதாகும்.அவை
இவையே அடிப்படை விசைகளாகும்.
பலவீனமான விசை
அணுவை உருவாக்கும் துகள்கள் அல்லது மூலக்கூறுகளுக்கிடையே இடையே ஏற்படும் விசையே பலவீனமான விசை ஆகும்.
வலுவான விசை
அணு உட்கருவில் உள்ள ஈர்ப்பு விசையே வலுவான விசை ஆகும்.இது புவியீர்ப்பு விசையை விட 1040 மடங்கு அதிகம் ஆகும்.
மின்காந்த விசை
மின் மற்றும் காந்த பொருட்களால் உண்டாகும் விசை மின்காந்த விசையாகும். இலத்திரன்கள் கள்,புரோட்டான் போன்ற இரு மின்னூட்டத் துகள்களுக்கிடையே அல்லது மின்னோட்டம் நிகழும் இரு கடத்திகளுக்கிடையே செயல்படுவது மின்காந்த விசையாகும். இது வேறின மின்னூட்டங்களுக்கு கவர்ச்சி விசையாகவும், ஓரின மின்னூட்டங்களுக்கு விலக்கு விசையாகவும் இருக்கும். மின்காந்த விசை எதிர் இருமடி விதிக்கு உட்படுகிறது. ஈர்ப்பியல் விசையுடன் ஒப்பிடும்போது, இவ்விசை மிக வலிமையுடையதாக இருக்கிறது. மின்னியல் மற்றும் காந்த விசைகளின் தொகுப்பே மின்காந்த விசையாகும்.
ஈர்ப்பு விசை
உலகில் உள்ள ஏதேனும் இரு பொருள்களுக்கு இடையே செயல்படுவது ஈர்ப்பு விசையாகும். இவ்விசையானது, பொருள்களின் நிறைகளைச் சார்ந்த கவர்ச்சி விசையாகும். நியூட்டனின் ஈர்ப்பு விதிப்படி, ஈர்ப்பு விசை கணக்கிடப்படும் இரு பொருட்களின் நிறை களின் பெருக்கற்பலனுக்கு நேர்த்தகவிலும், அவற்றிற்கிடையேயுள்ள தொலைவின் இருமடிக்கு எதிர்த்தகவிலும் இருக்கும். அடிப்படை விசைகளில், ஈர்ப்பு விசையே மிகவும் வலிமை குன்றிய விசையாகும். ஆனால், அண்டத்திலே நெடுந்தொலைவிற்குச் செயல்படக் கூடியது. மற்ற விசைகளைப் போல் அல்லாமல், பொதுவாக அனைத்துப் பருப்பொருள் களிலும், ஏன், ஆற்றலிலும் செயல்படக்கூடிய ஒரு கவர்ச்சி விசையாக இவ்விசை இருக்கிறது.இரு பொருட்கள் அவற்றின் திணிவுகளின் பெருக்கத்துக்கு விகிதசமமாக ஒன்றுக்கொன்று ஏற்படுத்தும் விசை ஈர்ப்பு விசையாகும்.
அடிப்படை அல்லாத விசைகள்
அழுத்துவதனால் உண்டகும் விசை,முறுக்குதலினால் உண்டாகுவது, மீள்தன்மை விசை, இயல்பான விசை, ஈர்ப்பு விசை,மற்றும் உராய்வு விசை ஆகியன அடிப்படை அல்லாத விசைகளாகும்.
இயல்பான விசை
பொருள் மீது இயங்கும் வழக்கமான சக்தியை இயல்பான விசை அல்லது
சாதாரண விசை என்று கூறுவர்
மீள்தன்மை விசை
இயற்பியலில் மீள் விசை (restoring force) என்பது ஒரு பொருள் தனது தொடக்க நிலைக்கு வர அதன் மீது செயற்படும் ஒரு விசை ஆகும். புறவிசை மூலம் நிலையான ஒரு பொருள் அடையப்படும் பெயர்வை அப்பொருளின் மீள் விசை சமநிலைக்கு கொண்டுவரும்
உராய்வு விசை
உராய்வு விசை என்பது ஒரு இயக்கத்திற்கு எதிராகச் செயற்படும் மேற்பரப்பு விசை ஆகும். உராய்வு விசையில் நிலையான உராய்வு, இயக்க உராய்வு என இரு வகைகள் உள்ளன.
உராய்வு விசையின்  வகைகள்
உராய்வு விசை என்பது இரு திடபொருள் அடுக்குகள் அல்லது திரவ அடுக்குகள் ஒன்றன்மீதொன்று சறுக்கும்போது ஏற்படும் விசையாகும். உராய்வு விசைகளில் பல வகைகள் உள்ளன:
1.உலர் உராய்வு விசை தொடர்பில் உள்ள இரண்டு திட பரப்புகளின் ஒப்புமை நகர்தலை (relative motion) தடுக்கும் வண்ணம் அமையும். உலர் உராய்வு விசை, நகரும் பரப்புகளுக்கு இடையே வரும் அசைவு உராய்வு விசை மற்றும் நகரா பரப்புகளுக்கு இடையே வரும் நிலையான உராய்வு விசை என மேலும் பிரிக்கப்படும்.
2.திரவ உராய்வு விசை ஒன்றுக்கொன்று தொடர்பிலிருக்கும், நகரும், ஒரு பிசுபிசுப்பு தன்மை கொண்ட திரவத்தில் உள்ள, அடுக்குகளுக்கு இடையில் நிகழும் விசையாகும்.
3.எண்ணெய் உராய்வு விசை (lubricated friction) என்பது இரு திடப்பொருள் பரப்புகளுக்கு இடையில் உள்ள ஒரு திரவத்தில் ஏற்படும் உராய்வு விசை ஆகும்.
4.தோல் உராய்வு விசை (skin friction) ஒரு திரவத்தில் இருக்கும் ஒரு திடப்பொருளின் இயக்கத்தை எதிர்க்கும் சக்தியைக் குறிக்கிறது.
5.அக உராய்வு விசை(internal friction) ஒரு திடப்பொருளின் உருவம் மாறுதலுக்கு உள்ளாகும் போது அத்திடப்பொருளின் கூறுகளுக்கு இடையே நிகழும் எதிர்ப்பு விசையைக் குறிக்கிறது.
தொடர்பில் இருக்கும் பரப்புகள் ஒன்றுக்கொன்று நகரும்போது, அவ்விரண்டு பரப்புகளுக்கு இடையே, உராய்வு விசை வெப்பம் மூலம் இயக்க ஆற்றலை வெளிப்படுத்துகிறது. இப்பண்பு பெரிய விளைவுகளை ஏற்படுத்தலாம், உதாரணத்திற்கு இரு மரத்துண்டுகளை தேய்ப்பதன் மூலம் தீயை உண்டாக்கிவிடலாம். இயக்க ஆற்றல் உராய்வு விசை உள்ள இடங்களில் வெப்பமாக மாற்றப்படுகிறது. உதாரணத்திற்கு ஒரு பிசுபிசுப்பு தன்மை கொண்ட திரவத்தை கிளறும்போது அத்திரவம் வெப்பமடைதலைக் காணலாம்.
விசையை பகுத்தல்
ஒரு விசையை இரு கூறுகளாகப் பகுக்கமுடியும். இதை, விசையைப் பகுத்தல் (Resolution of a force) எனக் கூறலாம். புள்ளி ஒன்றில் செயல்படும் இரு விசைகளின் தெகுபயன் விசையினை இணைகர விதியிலிருந்து காணமுடியும். அதுபோல் விசையினை இரு கூறுகளாக பிரிக்கமுடியும். பலவாறாக இதனை பெறமுடியும். இதற்கு விசையின் -திசை அளவு- தெடக்கப் புள்ளியில் ஒரு கிடைக்கோடு வரையப்படுகிறது. விசைக்கும் கிடைக்கோட்டிற்கும் இடைப்பட்ட கோணம் θ என்று கொள்வோம். இந்நிலையில் விசையில் தொடக்கப் புள்ளியிலிருந்து ஒரு செங்குத்துக் கோடு வரையப்படுகிறது. எக்சு மற்றும் ஒய் அச்சுகளுக்குப் இணையாக இரு கோடுகள் விசையின் தலைப் பகுதியைத் தொட்டு இருக்குமாறு ஒரு நாற்கரத்தினை வரையவும். விசையை (F) ஒன்றிற்கொன்று செங்குத்தாக உள்ள இரு கூறுகளாகப் (Fcosθ, Fsinθ) பகுக்கமுடியும்.
விசைகளின் இணைகர விதி
ஒரு புள்ளியில் செயல்படும் இரு விசைகள், இணைகரம் ஒன்றின் அடுத்தடுத்த பக்கங்களாக எண்மதிப்பிலும் திசையிலும் குறிப்பிடப்பட்டால், அவற்றின் தொகுபயன், இரு விசைகளின் பொதுவான வால்பகுதி வழியேச் செல்லும் மூலை விட்டத்தினால் எண் மதிப்பிலும் திசையிலும் குறிப்பிடப்படும்.
விசைகளின் முக்கோண விதி
ஒரு புள்ளியில் செயல்படும் இரு விசைகளின் தொகுபயனை முக்கோண விதியைக் கொண்டும் அறியலாம். எண் மதிப்பிலும் திசையிலும் குறிக்கப்பட்ட இரு விசைகள், வரிசைப்படி, ஒரு முக்கோணத்தின் அடுத்தடுத்தப் பக்கங்களாகக் கருதப்பட்டால் அவற்றின் தொகுபயன் எதிர்ப்புறமாக அந்த முக்கோணத்தின் மூடிய பக்கமாக இருக்கும்.
அளவீட்டு அலகுகள்
அனைத்துலக முறை அலகுகள் எனப்படும் முறையில், விசையின் அலகு நியூட்டன் ஆகும். ஒரு நியூட்டன் எனப்படுவது, ஒரு கிலோ கிராம் திணிவை, ஒரு மீட்டர்.செக்கன்−2 முடுக்கத்துடன் அசைப்பதற்குத் தேவையான விசையாகும்.
மேலும் படிக்க
See also Ton-force.
வெளியிணைப்புகள்
பகுப்பு:விசைகள்
சர்மிளா சக்ரவர்த்தி
சர்மிளா சக்ரவர்த்தி‎ (Sharmila Chakraborty, பிறப்பு: மார்ச்சு 4 1961), இந்தியா பெண்கள் தேர்வுத் துடுப்பாட்ட  அணியின்  அங்கத்தினர். இவர் 11 தேர்வுத் துடுப்பாட்டப் போட்டிகளிலும், 14  ஒருநாள் பன்னாட்டுத் துடுப்பாட்டப் போட்டிகளிலும்   கலந்து கொண்டுள்ளார். இவர் 1976 - 1984 ஆண்டுகளில் இந்திய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1961 பிறப்புகள் பகுப்பு:வாழும் நபர்கள்
கிரிபத்கொடை
கிரிபத்கொட இலங்கையின் ஏ-1 நெடுஞ்சாலையில் களனி நகருக்கும் கடவத்தை நகருக்கும் இடையில் அமைந்துள்ளது. இது கொழும்பு மாநகரின் பெரிய புறநகர்ப் பகுதியாகும். கொழும்பு மாநகரின் மையப்பகுதியில் இருந்து 12கி.மீ. தூரத்தில் அமைந்துள்ளது. இலங்கையின் முதலாவது வர்த்தக ரீதியான இ-நகராக இது விளங்குகிறது.
பகுப்பு:கொழும்பின் புறநகர்கள் பகுப்பு:கொழும்பு மாவட்டத்தில் உள்ள ஊர்களும், நகரங்களும்
அனிசில் ஆல்ககால்
அனிசில் ஆல்ககால் (Anisyl alcohol) என்பது CH3OC6H4CH2OH அல்லது C8H10O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 4-மெத்தாக்சிபென்சைல் ஆல்ககால் என்றும் அழைக்கப்படும் இச்சேர்மம் நிறமற்ற ஒரு திரவமாகும். நறுமணமாகவும் மற்றும் நறுமணமூட்டியாகவும் அனிசில் ஆல்ககால் பயன்படுத்தப்படுகிறது. இயற்கையாகத் தோன்றும் இச்சேர்மத்தை அனிசால்டிகைடு சேர்மத்தை ஒடுக்கவினைக்கு உட்படுத்தியும் தயாரிக்கலாம்.
மேற்கோள்கள்
பகுப்பு:முதன்மை ஆல்ககால்கள் பகுப்பு:அரோமாட்டிக் ஆல்ககால்கள்
தீரஜ் பிரசன்னா
தீரஜ் பிரசன்னா (Dhiraj Parsana, பிறப்பு: டிசம்பர் 2 1947), இந்தியத் துடுப்பாட்ட அணியின் முன்னாள் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. இவர் இரண்டு தேர்வுத் துடுப்பாட்டப் போட்டிகளிலும், 93 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை 1979 ம் ஆண்டில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1947 பிறப்புகள் பகுப்பு:டர்ஹாம் துடுப்பாட்டக்காரர்கள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
கட்டிய நாடு
பகுப்பு:சங்ககால அகநாடுகள்
மலாஜ் காண்ட்
மலாஜ் காண்ட் (Malaj Khand), மத்திய இந்தியாவில் உள்ள மத்தியப் பிரதேசம் மாநிலத்தின் பாலாகாட் மாவட்டத்திலுள்ள நகராட்சி ஆகும். இந்தியாவின் செப்புக் குவியல் பண்பாட்டுக் களங்களில் இதுவும் ஒன்றாகும். இங்கு ஆசியாவின் பெரிய திறந்தவெளி செப்புச் சுரங்கங்கள் அமைந்துள்ளது. இந்நகரத்தின் மக்கள் தொகையில் 36.93% பட்டியல் பழங்குடி மக்கள் ஆவார்.
அமைவிடம்
மலாஜ் காண்ட் நகரம் போபால் நகரத்திற்கு தென்கிழக்கே 488 கிலோ மீட்டர் தொலைவிலும்; நாக்பூருக்கு வடகிழக்கே 240 கிலோ மீட்டர் தொலைவிலும் அமைந்துள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 24 வார்டுகளும், 7,386 வீடுகளும் கொண்ட மலாஜ் கண்ட் நகராட்சியின் மக்கள் தொகை 34,176 ஆகும். அதில் ஆண்கள் 16,907 மற்றும் பெண்கள் 17,269 ஆக உள்ளனர். பாலின விகிதம் 1000 ஆண்களுக்கு 1021 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.74% ஆகவுள்ளனர். இதன் சராசரி எழுத்தறிவு 76.44% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 6.91% மற்றும் 36.93% ஆகவுள்ளனர். இதன் மக்கள் தொகையில் இந்துக்கள் 87.94%, இசுலாமியர் 5.37%, பௌத்தர்கள் 2.33%, கிறித்தவர்கள் 0.93% மற்றும் பிறர் 3.44% ஆகவுள்ளனர்.
மேற்கோள்கள்
பகுப்பு:பாலாகாட் மாவட்டம் பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
ஆங்காங் பொது விடுமுறை நாட்கள்
ஆங்காங்கில் உள்ள பொது விடுமுறைகள் மற்றும் சட்டரீதியான விடுமுறைகள் (Public holidays in Hong Kong) ஆங்காங் அரசாங்கத்தால் நியமிக்கப்பட்ட விடுமுறைகள். தொழிலாளர்கள் வேலையிலிருந்து ஓய்வெடுக்க அனுமதிக்கிறார்கள் அல்லது விடுமுறைகான ஊதியம் அல்லது ஈழப்பீடுகள் கொடுக்க வேண்டும்.
வங்கி விடுமுறைகள்
17 பொது விடுமுறைகள் வங்கி விடுமுறைகள் என்று அழைக்கப்படுகிறது இது ஆங்காங் பொது விடுமுறை அரசாணை மூலம் உறுதிப்படுத்தப்பட்டுள்ளது.
சட்டரீதியான விடுமுறைகள்
சட்டரீதியான விடுமுறை என்பது 17 பொது விடுமுறைகளில் 12 விடுமுறைகள் அனைத்து தொழிலாளர்களுக்கும் கட்டாய விடுமுறை ஆகும் அல்லது விடுமுறைகான ஊதியம் அல்லது ஈழப்பீடுகள் கொடுக்க வேண்டும்.
ஆங்காங் பொது விடுமுறைகளின் சிறப்பு
பொது விடுமுறைகள் ஞாயிறு அன்று வந்தால் அடுத்த நாள் பொது விடுமுறை ஆகும். குறிப்பாக உயிர்ப்பு ஞாயிறு பொது விடுமுறை ஆனால் இது ஞாயிறுதான் வரும் அதனால் அடுத்த நாள் பொது விடுமுறை ஆகும்.
வெளி இணைப்புகள்
பகுப்பு:ஆங்காங்
தி பனிஷர் (தொலைக்காட்சித் தொடர்)
தி பனிஷர் (The Punisher) என்பது நெற்ஃபிளிக்சு என்ற ஓடிடி தளத்திற்காக இசுடீவ் லைட்ஃபூட் என்பவர் உருவாக்கிய, அமெரிக்க நாட்டு அதிரடி தொலைக்காட்சி நாடகத் தொடர் ஆகும். இது இதே பெயரில் வெளியான மார்வெல் வரைகதை கதாபாத்திரத்தை மையமாக கொண்டு ஏபிசி ஸ்டுடியோஸ் மற்றும் மார்வெல் தொலைக்காட்சி ஆகிய நிறுவனங்கள் இணைந்து தயாரித்துள்ளது. இது மார்வெல் திரைப் பிரபஞ்சத்தில் அமைக்கப்பட்டுள்ளது, இதன் உரிமைகள் பிற மற்ற திரைப்படங்களின் தொடர்ச்சியைப் பகிர்ந்து கொள்கிறது. அத்துடன் இந்த தொடரின் வழித்தொடராக  டேர்டெவில் என்ற தொடர் உருவாக்கப்பட்டுள்ளது.
இந்தத் தொடர் பிராங்க் கோட்டையைச் சுற்றி வருகிறது, அவர் குற்றத்தை எதிர்த்துப் போராடுவதற்காக கொடிய முறைகளைப் பயன்படுத்தி அவரே குற்றவாளிகளுக்கு தண்டனை கொடுப்பவராக நடிகர் ஜோன் பெர்ந்தல் என்பவர் டேர்டெவிலின் கதாபாத்திரத்தில் நடித்துள்ளார். இவருடன் இணைந்து எபோன் மோஸ்-பச்ராச், பென் பார்னெஸ், அம்பர் ரோஸ் ரேவா, டேனியல் வெப்பர், பால் ஷூல்ஸ், ஜேசன் ஆர். மூர், மைக்கேல் நாதன்சன், ஜெய்ம் ரே நியூமன், டெபோரா ஆன் வோல், ஜோஷ் ஸ்டீவர்ட், புளோரியானா லிமா மற்றும் ஜார்ஜியா விக்ஹாம் ஆகியோர் நடித்துள்ளனர்.
பனிஷரை மையமாகக் கொண்ட ஒரு தொலைக்காட்சித் தொடர், 2011 இல் பாக்ஸ் தொலைக்காட்சியில் ஒளிபரப்பாகும் என அறிவிக்கப்பட்டது, ஆனால் அந்த திட்டம் தோல்வியடைந்து, ஜூன் 2015 இல் டேர்டெவிலின் இரண்டாவது பருவத்தில் நடிகர் ஜோன் பெர்ந்தல் நடித்தார். டேர்டெவிலின் இரண்டாவது பருவம் வெளியிடப்படுவதற்கு முன்பு, சனவரி 2016 இல் தி பனிஷர் என்ற தலைப்பில் வழித்தொடர் உருவாக்கம் தொடங்கியது. ஏப்ரல் 2016 இல் மார்வெல் மற்றும் நெற்ஃபிளிக்சு இந்தத் தொடர் பற்றிய செய்திகள் அறிவித்தது. இந்தத் தொடர் நியூயார்க் நகரில் படமாக்கப்பட்டது.
இந்த தொடரின் முதல் பருவம் அனைத்து அத்தியாயங்களும் நவம்பர் 17, 2017 அன்று வெளியிடப்பட்டன. ஒரு மாதத்திற்குப் பிறகு, இந்தத் தொடரின் இரண்டாவது பருவம் தயாரிக்கப்பட்டு, சனவரி 18, 2019 அன்று வெளியிடப்பட்டது. பிப்ரவரி 18, 2019 அன்று நெற்ஃபிளிக்சு இரண்டு பருவங்களுக்கு பிறகு தொடரை ரத்து செய்தது.
வெளி இணைப்புகள்
பகுப்பு:நெற்ஃபிளிக்சு அசல் நிகழ்ச்சிகள் பகுப்பு:அமெரிக்கத் தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள் பகுப்பு:2017 இல் தொடங்கிய தொலைக்காட்சி நிகழ்ச்சிகள் பகுப்பு:2019 இல் நிறைவடைந்த தொலைக்காட்சி நிகழ்ச்சிகள் பகுப்பு:அதிரடித் தொலைக்காட்சி தொடர்கள் பகுப்பு:நாடகத் தொலைக்காட்சி தொடர்கள் பகுப்பு:மார்வெல் வரைகதை அடிப்படையிலான தொலைக்காட்சி நிகழ்ச்சிகள்
பொ. திருகூடசுந்தரம்
பிறப்பும் படிப்பும்
பொ. திருகூடசுந்தரம் தமிழ்நாட்டின் தூத்துக்குடி மாவட்டத்தில் (அன்றைய திருநெல்வேலி மாவட்டம்) உள்ள ஸ்ரீவைகுண்டம் என்னும் திருவைகுண்டத்தில் பொன்னம்பலம் பிள்ளை – சொர்ணாம்பாள் என்னும் இணையருக்கு 1891ஆம் ஆண்டில் பிறந்தார். திருவைகுண்டத்திலேயே தொடக்கக்கல்வி பயின்ற அவர்,5ஆம் படிவம் முதலே படிப்பில் முதலாமவராகத் திகழ்ந்தார். திருநெல்வேலியில் பயின்று கலை இளவர் (Bachelor of Arts) பட்டம் பெற்ற பின்னர், சென்னை மாநிலக் கல்லூரியில் (Presidency College) சேர்ந்து, கலைமுதுவர் (Master of Arts) தேர்வில் சென்னைப் பல்கலைக் கழகத்தின் தங்கப் பதக்கத்தைப் பெற்றார். சென்னை சட்டக் கல்லூரியில் பயின்று சட்ட இளவர் (Bachelor of Law) பட்டம் பெற்றார். இவர் கமலம் என்பவரை சாதிமறுத்தும் புரோகிதச்சடங்குமறுத்தும் தாலிகட்டுதல் மறுத்தும் சுயமரியாதைத் திருமணம் செய்துகொண்டார். இத்திருமணம் திருநெல்வேலி சிந்துபூந்துறையில் 1931 அக்டோபர் மாதம் நடைபெற்றது.
தொழிலும் போராட்டமும்
திருகூடசுந்தரம் சட்ட இளவர் பட்டம் பெற்றதும் நீதிமன்றத்தில் பதிந்து வழக்கறிஞர் தொழில் புரிந்து வந்தார். 1921ஆம் ஆண்டில் ஆங்கிலேயே அரசிற்கு எதிராக அரசு ஊழியர்கள், வழக்கறிஞர்கள், மாணவர்கள் உள்ளிட்ட அனைவரையும் ஒத்துழையாமை இயக்கத்தில் ஈடுபடும்படி காந்தி அழைப்புவிடுத்தார். அதனையேற்று திருகூடசுந்தரமும் தனது வழக்கறிஞர் தொழிலைக் கைவிட்டு ஒத்துழையாமை இயக்கத்தில் ஈடுபட்டார். 1939ஆம் ஆண்டில் வேதாரண்யம் என்னும் மரைக்காட்டில் (மான்கள் நிறைந்த காடு) நடைபெற்றஉப்புச்சத்தியாகிரகத்தில் கலந்துகொண்டு சிறைசென்றார்.
காந்தியப் பணிகள்
பின்னர் திருநெல்வேலி மாவட்டத்திலும் இராமநாதபுரம் மாவட்டத்தின் செட்டிநாட்டுப் பகுதியிலும் காந்திய இயக்கத்தை வலுப்படுத்தும் பணிகளை மேற்கொண்டார். செட்டிநாட்டு இளைஞர்களைத் திரட்டி அப்பகுதியில் உள்ள ஊர்களை தூய்மைப்படுத்தும் பணிகளில் ஈடுபட்டார். அப்பணியைப் பாராட்டி குமரன் இதழின் ஆசிரியர் சொ. முருகப்பா, தோட்டி மகாத்துமா என திருகூடசுந்தரத்தைப் புகழ்ந்து கட்டுரை எழுதினார். அப்பணியை மற்றவர்கள் எவ்வாறு எள்ளிநகையாடியவர்களைப் பற்றி ஊழியன் இதழின் திருகூடசுந்தரம் கட்டுரைகள் எழுதினார். தீண்டாமை ஒழிக்க சாதிகடந்த திருமணங்களை காந்தி ஊக்குவித்தார். எனவே, திருகூடசுந்தரமும் சாதிகடந்து திருமணம் செய்துகொண்டார். அதன்பின்னர் நாகர்கோவிலில் இவரும் இவர்தம் மனைவியாரும் தங்கி அப்பகுதியில் உள்ள கோயில்களில் தாழ்த்தப்பட்டவர்களின் ஆலய நுழைவுப் போராட்டங்களை நடத்தினர். இவர்களுக்கு பொன்னம்பலம் என்னும் மகனும் சொர்ணாம்பாள் என்னும் மகளும் பிறந்தனர்.
எழுதிய நூல்கள்
1946ஆம் ஆண்டில் வெளிவந்த அப்பாவும் மகனும் என்னும் நூலில் இவர் பத்து நூல்களை சொந்தமாக எழுதவும் பத்து நூல்களை மொழிபெயர்க்கவும் செய்திருக்கிறார் எனக் குறிப்பிடப்பட்டு உள்ளது. அவற்றுள் அறிய வந்துள்ள நூல்கள் வருமாறு:
எழுதிய முன்னுரைகள்
திருகூடசுந்தரம், மற்றவர்கள் எழுதிய சில நூல்களுக்கு முன்னுரை எழுதியிருக்கிறார். அவற்றுள் சில:
இதழாளர்
right|thumb|150px
காந்தி நடத்திய அரிசன் இதழின் தமிழ்ப் பதிப்பான தமிழ் அரிசன் என்னும் இதழுக்கு இவரும் நாமக்கல் கவிஞர் வெ. இராமலிங்கமும் ஆசிரியர்களாக இருந்தனர்.
கலைக்களஞ்சியப் பணி
இந்தியா நாடு விடுதலைபெற்ற பின்னர், தமிழக அரசு தமிழில் கலைக்களஞ்சியத் தொகுதிகளை உருவாக்கும் பணியில் ஈடுபட்டது. அப்பணிக்கு ஆசிரியராக பெரியசாமி தூரன் பொறுப்பேற்றார். திருகூடசுந்தரம் துணைப் பொறுப்பாசிரியராக இருந்தார்.
மறைவு
காந்தியத்தை தன்னுடைய வாழ்க்கை நெறியாகக்கொண்ட திருகூடசுந்தரம் தான் வாழ்ந்த சென்னை, தியாகராய நகர், கோவிந்து தெரு வீட்டில் 1969ஆம் ஆண்டு மறைந்தார்.
மேற்கோள்கள்
பகுப்பு:தமிழக எழுத்தாளர்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள்‎ பகுப்பு:1891 பிறப்புகள் பகுப்பு:1969 இறப்புகள் பகுப்பு:காந்தியவாதிகள் பகுப்பு:நாட்டுடைமை நூல்களின் ஆசிரியர்கள் பகுப்பு:தூத்துக்குடி மாவட்ட நபர்கள்
சுப்ரதீபம்
சுப்ரதீப இராகம் கருநாடக இசையில் பயன்படும் இராகங்களில் ஒன்றாகும். இது 17 ஆவது மேளகர்த்தா இராகமாகிய, "அக்னி" என்றழைக்கப்படும் 3 ஆவது சக்கரத்தின் 5 ஆவது மேளமாகிய சூர்யகாந்த இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), சுத்த மத்திமம் (ம1), பஞ்சமம், சதுஸ்ருதி தைவதம் (த2), காகலி நிஷாதம் (நி3) ஆகிய சுரங்கள் வருகின்றன.
பகுப்பு:சூர்யகாந்தத்தின் ஜன்னிய இராகங்கள்
இந்திய வான்படை அருங்காட்சியகம், பாலம்
இந்திய வான்படை அருங்காட்சியகம், பாலம் (Indian Air Force Museum, Palam), இந்தியாவில் தில்லியில் இந்திரா காந்தி பன்னாட்டு வானூர்தி நிலையத்தில் உள்ள இந்திய விமானப் படையின் அருங்காட்சியகம் ஆகும். 1998 ஆம் ஆண்டில் கோவாவில் கடற்படை விமான அருங்காட்சியகம் மற்றும் 2001 ஆம் ஆண்டில் பெங்களூரில் எச்ஏஎல் ஏரோஸ்பேஸ் அருங்காட்சியகம் திறக்கும் வரை இந்த அருங்காட்சியகம் இந்தியாவில் இவ்வகையைச் சேர்ந்த ஒரே அருங்காட்சியகம் என்ற பெயரைப் பெற்றிருந்தது.
விளக்கம்
அருங்காட்சியக நுழைவாயிலில் 1932 ஆம் ஆண்டு துவங்கிய காலம முதல் இந்திய விமானப்படையின் வரலாற்று சிறப்புமிக்க புகைப்படங்கள், நினைவுச்சின்னங்கள், சீருடைகள் மற்றும் தனிப்பட்ட ஆயுதங்கள் அடங்கிய ஒரு உட்புற காட்சி தொகுப்பு அமைந்துள்ளது. காட்சிக்கூடத்தில் உள்ள ஹேங்கர் எனப்படுகின்ற உள் காட்சிக்கூடத்தில் சிறிய விமானங்கள் மற்றும் விமானப்படைக்குரிய விமானத்தை எதிர்கொள்ளும் துப்பாக்கிகள் உள்ளிட்டவை காட்சிக்கு வைக்கப்பட்டுள்ளன. ஹேங்கருக்கு வெளியே பெரிய விமானங்கள் காட்சிக்கு வைக்கப்பட்டுள்ளன. இந்த வெளிப்புறத்தில் உள்ள காட்சிக்கூடத்தில் விமானம் உள்ளது. மேலும் இங்கு பல போர் கோப்பைகள், ரேடார் உபகரணங்கள் மற்றும் கைப்பற்றப்பட்ட எதிரி வாகனங்கள் உள்ளிட்டவையும் காட்சிக்கு வைக்கப்பட்டுள்ளன.
விண்டேஜ் விமானத்தின் சேவையானது சில அரிய விமானங்களுக்கு மட்டும் அளிக்கப்பட்டு வருகிறது. அது அவற்றை வளிமண்டல நிலையில் பராமரித்து வைக்கிறது. இந்த விமானங்கள் பொது மக்களின் பார்வைக்கு திறந்து வைக்கப்படவில்லை. பெரிய போக்குவரத்து விமானங்கள் இடம் இல்லாததால் விமானத் தளத்தின் அப்ரோன் பகுதி எனப்படுகின்ற கவசப் பகுதியில் வைக்கப்பட்டுள்ளன. இந்த விமானங்கள் விமானப்படை நாளான அக்டோபர் 8 ஆம் நாள் அன்று மட்டுமே பார்வையாளர்களின் பார்வைக்காகக் காட்சிக்கு வைக்கப்படும். காண்பிக்கப்படும். இந்த அருங்காட்சியகத்தில் ஒரு சிறிய நினைவு பரிசுப்பொருள்களைக் கொண்ட கடை இயங்கி வருகிறது. thumb|இந்திய வான்படை அருங்காட்சியகம்
ஹேங்கர் எனப்படும் உள்காட்சிக்கூடம்
thumb|இந்திய வான்படையின் மிக்-25 ஆர் ஹேங்கர் எனப்படும் உள்காட்சிக்கூடத்தில் வெஸ்ட்லேண்ட் லைசாண்டர் 1589, வெஸ்ட்லேண்ட் வாப்பிட்டி கே -813, பெர்சிவல் ப்ரெண்டிஸ் IV-3381, ஹாக்கர் ஹண்டர் எப்56 பிஏ-263, ஹாக்கர் சூறாவளி II பி ஏபி -832, ஹாக்கர் டெம்பஸ்ட் II ஹச்ஏ-623, யோகோசுகா எம்எக்ஸ்ஒய்-7 ஓகா, சூப்பர்மரைன் ஸ்பிட்ஃபயர் XVIII ஹச்எஸ்-986, டசால்ட் மிஸ்டெர் IVa IA-1329, சால்ட் ஓராகன் ஐசி -554, டி ஹவில்லேண்ட் வாம்பயர் என்.எஃப் 10 ஐடி -606, எச்ஏஎல் நாட் II ஈ-2015, சுகோய் சு -7 பிஎம்கே பி -888, மிக் -21 எஃப்.எல் சி-499, எச்ஏஎல் ருஷக் ஹச்ஏஓபி-27 என்-949, எச்ஏஎல் எச் எப்-24 மாருட் டிD-1205, சிஇசட்எல் டிஎஸ்-11 இஸ்க்ரா டபள்யூ-1757, சிஇசட்எல் டிஎஸ்-11 இஸ்க்ரா இஸ்க்ரா டபள்யூ-1758 உள்ளிட்ட விமானங்கள் காட்சிக்கு வைக்கப்பட்டுள்ளன.
வெளிப்புற காட்சிக்கூடம்
ஹேங்கருக்கு வெளியே அமைந்துள்ள வெளிப்புறக் காட்சிக்கூடத்தில் பிஏசி கான்பெர்ரா பி (I) 58 ஐஎப்-907, ஒருங்கிணைந்த பி -24 லிபரேட்டர் ஜே ஹெச்இ-924, ஃபேர்சைல்ட் சி-119, பறக்கும் பாக்ஸ்கார் ஐகே 450, சிகோர்ஸ்கி எஸ்55சி ஐஇசட்-1590, மில் மி -4 பிஇசட்-900, மிக் -23 எம்எஃப் எஸ்கே434, மிக் -25 ஆர் கேபி-355 உள்ளிட்ட விமானங்கள் காட்சிக்கு வைக்கப்பட்டுள்ளன.
விண்டேஜ் விமானம்
விண்டேஜ் விமானங்கள் பிரிவில் டி ஹவில்லேண்ட் டி.எச் -82 டைகர் மோத் எச்யு-512, டி ஹவில்லேண்ட் வாம்பயர் எப்பி52 ஐபி-799, சூப்பர்மரைன் ஸ்பிட்ஃபயர் VIII என்எச்-631, எச்ஏஎல் நாட் II ஈ-265, எச்ஏஎல் எச்டி-2 IX-737, வட அமெரிக்க ஹார்வர்ட் HT-291, டக்ளஸ் சி -47 ஐஜே -302, எச்ஏஎல் எச்டி-2 IX-737 போன்றவை காட்சிப்படுத்தப்பட்டுள்ளன.
போக்குவரத்து விமானப் பிரிவு
போக்குவரத்து விமானப் பிரிவில் அன்டோனோவ் அன் -12 பி.எல்-727, டி ஹவில்லேண்ட் டிஎச்சி -4 கரிபோ பிஎம்-774, டக்ளஸ் சி -47 ஐஜே-817, இலியுஷின் -14 ஐஎல்-860, டுபோலேவ் டியு 124 வி-644 ஆகியவை காட்சியில் உள்ளன.
வெளி இணைப்புகள்
பகுப்பு:தில்லி அருங்காட்சியகங்கள் பகுப்பு:இந்திய அருங்காட்சியகங்கள் பகுப்பு:உத்தரப் பிரதேசத்திலுள்ள அருங்காட்சியகங்கள் பகுப்பு:இந்திய வான்படை
கொலைச் சிந்து
கொலைச் சிந்து என்பது நாட்டாறியல் கதைப் பாடல்களில் ஒரு வகையாகும். இந்த கதைப் பாடல் வகையில் தொடர் கொலைகளும், தற்கொலை நிகழ்வுகளும் குறிப்பிடப்படுகின்றன. இது கொலைப்பாட்டு, படுகொலைப் பாட்டு என்றும் அழைக்கப்படுகிறது
கொலைச்சிந்துவின் நோக்கம்
செய்திதாள் போன்ற ஊடகங்கள் பரவலாகாத காலத்தில் சிந்து பாடல்கள் மூலம் செய்திகள் பரப்ப பட்டன. நாட்டுப்புறங்களில் கொலைச் செய்யப்பட்டு இறந்தவர்களைப் பற்றி மக்களுக்கு தெரியப்படுத்த இந்த கொலைச் சிந்தை பாடியதாக நாட்டுப்புறவியல் துறைத்தலைவர் முனைவர் சி. சுந்தரேசன் தெரிவிக்கின்றார். இக்கொலைச் சிந்துகள் கொலைகளைப் பற்றிய செய்திகளோடு அவை நிகழக் காரணமாக இருந்தவைகளைப் பற்றியும் தெரிவிக்கின்றன. இதன் காரணமாக மக்கள் மீண்டும் கொலை மற்றும் தற்கொலைகளிலிருந்து காக்கப்படுவார்கள்.
உருவாகக் காரணம்
இந்தியாவை ஆங்கிலேயர்கள் ஆட்சி செய்த பொழுது கல்வியறிவற்று மக்கள் இருந்தனர். அதனால் தற்கொலைகளும், கொலைகளும் வெகுவாக அம்மக்களை பாதித்த காரணத்தினால் இவ்வகையான கொலைச் சிந்து கதைப்பாடல்கள் உருவாகியிருக்கலாம் என்று அறிஞர்கள் கூறுகின்றர்.
பாடு பொருள்கள்
கொலை சிந்து பாடல்கள் குடும்ப நலத்திட்டம், மாமியார் மருமகள் சிக்கல், பொருந்தா மணம், பொருளாசை, ஒற்றுமை, இரக்கம் ஆகியனவற்றை பாடுபொருளாக கொண்டு பாடப்படுகின்றன.
திரைப்படங்கள்
கொலைச்சிந்துகளை திரைப்படங்களாகவும் நாடகமாகவும் எடுத்துள்ளனர். ஆளவந்தார் கொலை வழக்கு நாடகமாக தொலைக்காட்சியில் ஒளிபரப்பானது.
வெளி இணைப்புகள்
பகுப்பு:நாட்டுப்புறவியல் பகுப்பு:கொலைச் சிந்து
மல்வானைக் கோட்டை
மல்வானைக் கோட்டை (Malwana fort) கம்பகாவிலுள்ள மல்வானையில், களனி கங்கை கரையில் அமைந்திருந்தது. இது போர்த்துக்கேயரால் 1590 களில் கட்டப்பட்டது. அச்சிறிய கோட்டை போர்த்துக்கேய ஆளுனரின் அல்லது தலைமை தளபதியின் வசிப்பிடமாகவும் இயங்கியது. ஆவனங்களின்படி, 70 படையினரைக் கொண்ட படைப்பிரிவு இக்கோட்டையில் இருந்தது. இக்கோட்டை 1630 களில் கண்டியப் படைகளினால் தாக்குதலுக்கு உள்ளானது. போர்த்துக்கேயர் இக்கோட்டைய கைவிட்டு, கொழும்புக் கோட்டையிலும் அதனுடைய பாதுகாப்பிலும் கவனஞ் செலுத்தினர்.
உசாத்துணை
பகுப்பு:கம்பகா மாவட்டம் பகுப்பு:இலங்கையில் உள்ள கோட்டைகள் பகுப்பு:இலங்கையின் தொல்லியற்களங்கள்
ஆர். வெங்கடேஷ்
'''ஆர். வெங்கடேஷ்''' ஒரு தமிழ் எழுத்தாளர் ஆவார். தொண்ணூறுகளில் எழுத துவங்கிய இவர், எழுத்தாளர் மட்டும் அல்லாது, பத்திரிக்கையாளர், பதிப்பாசிரியர் என்று இதழியலில் பல்வேறு துறைகளிலும் ஈடுபட்டுள்ளார். கணிதத்தில் இளங்கலைப்பட்டமும், மக்கள் தொடர்பு மற்றும் இதழியிலில் முதுகலைப்பட்டயமும் பெற்றவர்.
ஆரம்பத்தில் தினமணி கதிர், கல்கி, சுபமங்களா, புதிய பார்வை போன்ற இலக்கிய இதழ்களிலும் பேட்டிகள், சிறுகதைகள் ஆகியவற்றை எழுதி வந்த இவர், இப்போது ஜூனியர் விகடன், நாணயம் விகடன் போன்ற இதழ்களில் தொடர்ந்து எழுதி வருகிறார். 'துளசி', 'ராஜன்', 'ஞானம்', 'பரத்', 'நப்பின்னை' என்ற புனைபெயர்களில் இவரது கதைகள் கட்டுரைகள் நாவல்கள் வெளிவந்திருக்கின்றன. ஆனந்த விகடனால் வெளியிடப்பட்ட பிரிட்டானிகா தமிழ் தகவல் களஞ்சியம் உருவானதில் இவரும் முக்கிய பங்கு வகித்தார். 'நேசமுடன்' என்ற தலைப்பில் மின்மடல் ஒன்றையும் இவர் நடத்தி வருவதால் இணையத்தில் இவர் ”நேசமுடன் வெங்கடேஷ்” என்று அறியப்படுகிறார்.
இவர் லில்லி தேவசிகாமணி பரிசு, இலக்கியச் சிந்தனை பரிசு, கலைமகள் அமரர் ராமரத்தினம் குறுநாவல் போட்டிப் பரிசு உட்பட பல்வேறு பரிசுகள் பெற்றிருக்கிறார்.
வெளி இணைப்புகள்
பகுப்பு:தமிழக எழுத்தாளர்கள் பகுப்பு:பத்திரிகையாளர்கள்
மன்மோடி குகைகள்
மன்மோடி குகைகள் (Manmodi caves) (मानमोडी लेणी) இந்தியாவின் மகாராட்டிரா மாநிலத்தின், புனே மாவட்டத்தில், ஜூன்னார் நகரத்தின் தெற்கில் மூன்று கிலோ மீட்டர் தொலைவில் அமைந்த பௌத்த தொல்லியல் களம் ஆகும். ஜூன்னார் நகரத்திற்கு அருகில் அமைந்த பிற பௌத்த குகைகள் துளஜா குகைகள், சிவனேரி மற்றும் லெண்யாத்திரி குகைகள் ஆகும்.
மன்மோடி குகைகள், மேற்குத் தொடர்ச்சி மலைத்தொடரில் அமைந்துள்ளது.
மன்மோடி குகைகளின் குடைவரைகள் கிமு மூன்றாம் நூற்றாண்டிலிருந்து, கிபி மூன்றாம் நூற்றாண்டின் பிற்பகுதி வரை நிறுவப்பட்டுள்ளது.
மூன்று தொகுதிகளாக பிரிக்கப்பட்ட மன்மோடி குகைகளை, இந்தியத் தொல்லியல் ஆய்வகம் பராமரிக்கிறது. இக்குகைகளை மூன்று தொகுதிகளாகப் பிரிக்கப்பட்டுள்ளது. அவைகள்: மன்மோடி மலையின் தென்கிழக்கில் மேற்கு சத்திரபதி மன்னர் நகபானரின் முதலமைச்சர் அய்மாவின் கிபி 124ம் ஆண்டின் கல்வெட்டுக் குறிப்புகள் உள்ளது. அம்பா-அம்பாலிகை குடைவரைகள், நேமிநாதர் உள்ளிட்ட தீர்த்தங்கரர்களின் சிற்பங்களைக் கொண்டது.
அமைவிடம்
மகாராட்டிரா மாநிலத்தின் புனே நகரத்திற்கு வடக்கில் 91.7 கிமீ தொலைவில், ஜூன்னாரில் (19°10’ N; 73°53’ E) பாகையில் மன்மோடி குகைகள் அமைந்துள்ளது.
குப்புசாமி நாயுடு வீராசுவாமி
குப்புசாமி நாயுடு வீராசுவாமி (Kuppuswami Naidu Veeraswami) என்பவர் இந்திய நீதிபதி ஆவார். இவர் 5 ஜனவரி 1969 முதல் 3 நவம்பர் 1976 வரை சென்னை உயர்நீதிமன்றத்தின் தலைமை நீதிபதியாக பணியாற்றினார்.
மேற்கோள்கள்
பகுப்பு:தெலுங்கு மக்கள் பகுப்பு:2010 இறப்புகள் பகுப்பு:1914 பிறப்புகள் பகுப்பு:சென்னை உயர் நீதிமன்றத் தலைமை நீதிபதிகள்
கணிதக் குறியீடுகள்
கணித தகவல்களை வெளிப்படுத்த கணிதக் குறியீடுகள் பயன்படுகின்றன. எழுத்துக்கள் எப்படி மொழியூடாக தகவல்களை வெளிப்படுத்த அவசியமோ அதேபோல் குறியீடுகள் கணிதத்தினூடாக தகவல்களை வெளிப்பத்த அவசியம். ஒரு மொழியை அறிய, பயன்படுத்த எப்படி அதன் எழுத்துக்களை அறிவது அவசியமோ அதேபோல் கணிதத்தை அறிய, பயன்படுத்த கணிதக் குறியீடுகளை அறிவது அவசியம். எண்கள், செயற்பாட்டுக் குறியீடுகள், கருத்துருக் குறியீடுகள், சமன்பாடுகள் என பலநிலையிலான குறியீடுகள் கணிதத்தில் உண்டு.
External links
பகுப்பு:கணிதக் குறியீடுகள் பகுப்பு:தரமுயர்த்தப்பட வேண்டிய கட்டுரைகள்
தீவினை (பௌத்தநெறி)
தீவினைகள் பத்து என்று பௌத்தநெறி குறிப்பிடுகிறது. மணிமேகலை நூலில், இவை என்னென்ன என்று அறவண அடிகள் மணிமேகலைக்கு விளக்குகிறார். இவற்றைப் பாரமிதை என்றும் வழங்குவர். அவை:
அடிக்குறிப்பு
பகுப்பு:பௌத்த குறுங்கட்டுரைகள்
இலைவெட்டி எறும்புகளின் பட்டியல்
இலைவெட்டி எறும்புகளின் பட்டியல் (List of leafcutter ants) என்பது இலை வெட்டும் எறும்புகளில் தொகுப்பு ஆகும். இதில் இரண்டு பேரினங்களிலிருந்து 42 சிற்றினங்கள் உள்ளன. அட்டா மற்றும் அக்ரோமைர்மெக்சு என்பன இந்த இரண்டு பேரினங்கள் ஆகும்.
மேற்கோள்கள்
<references group="" responsive="1">
பகுப்பு:எறும்புகள்